Deg uzrar inmečči ad d-naf yella umseḍfer deg unagraw agaman, anda yal amuddir i tečč wayeḍ; di tazwara n uzrar inmečči ad d-naf: Aman, Akal, Iṭij d ubaḥri; wigi d iferdisen igejdanen n tudert n yimuddiren; syen ad d-asen yimɣan iyettwaḥesben deg usismel wis sin, acku d nitni i yesɛan anagraw n usummu srid seg wakal, d anagraw ur nesɛi ara imuddiren nniḍen, deg usismel wis kraḍ ad d-naf kra n yiɣersiwen d kra n ibeɛɛac teččen kkan imɣan, ula d nitni kif kif sɛan anagraw inmečči-nsen yebna ɣer učči n yimɣan kan, ma d asismel wis ukuẓ d wid i teččen ikesman kan, am kra n yiɣersiwen d kra n imesrifgen, d kra n ibeɛɛac aked ibelḥekkac, si tama nniḍen ad d-naf deg usismel wis semmus d imuddiren i teččen kullec, am yimdanen, Kra n yiɣersiwen, Imesrifgen, kra n ibelḥekkac, Kra n ibeɛɛac, ula d kra n yimɣan.